EUROGLOSA: Eurofondy na OZE byly využívány neefektivně
Eurofondy sa neefektivite nevyhnú v žiadnom odvetví, výnimkou nie sú ani obnoviteľné zdroje energie. Vyplýva to zo správy, ktorú nedávno vydal Európsky účtovný dvor. V ňom hodnotí efektívnosť využívania všetkých kohéznych fondov na obnoviteľné energie v období rokov 2007 až 2013. Mnohým projektom z eurofondov chýbali akékoľvek merateľné ciele a tak je pravdepodobné, že sa eurofondy často míňali len preto, aby boli minuté.
Málo cieľov, veľa eurofondov
Mnohým projektom financovaných z eurofondov úplne chýbali ciele v oblasti úspory nákladov alebo výroby energie. Načo aj nejaké ciele:
Šetriť treba, nech to stojí, čo to stojí!
No keď sú eurofondy využívané takto nezodpovedne, ľahko sa môže stať, že náklady na úspory presiahnu samotnú výšku úspor. Inak povedané – je to podobné, ako keby niekto na dosiahnutie úspor vo výške 80 eur zaplatil 100 eur. Zatiaľ čo na trhu by takú hlúposť nikto nespravil, pokiaľ ide o eurofondy, situácia je zásadne odlišná.
Všetky prínosy eurofondov totiž znášajú tí, ktorí ich využívajú, no všetky náklady s nimi spojené hradí Európska únia, presnejšie daňovníci EÚ.
Mimoriadne neefektívne eurofondy
Zarážajúce tiež bolo, že mnohé projekty financované z eurofondov mali ešte nižšiu efektivitu ako priemer danej krajiny. Európska únia teda "pomáhala" krajinám tak, že im zobrala ich vlastné peniaze a vrátila im časť naspäť len preto, aby boli využité ešte menej efektívne, ako keby tento celý kolobeh peňazí neexistoval.
Riešením týchto problémov nemôže byť len väčší dohľad alebo prísnejšie pravidlá.
Takýto prístup síce môže znížiť počet podvodov, no kvôli väčšej byrokracii ešte viac predraží projekty z eurofondov pre tých, ktorí ich chcú využívať poctivo. Pomôcť môže len skutočné a významné zníženie prerozdeľovania na úrovni Európskej únie.
Eurofondy totiž nikdy nebudú také efektívne ako peniaze, o ktorých minutí rozhodujú ľudia sami.
Autor je předseda strany Svoboda a solidarita
Převzato z Sulik.sk se souhlasem autora
Diskuse
Šéfredaktor Ondřej Neff (nickname Aston), příspěvky laskavě posílejte na adresu redakce Jiřímu Wagnerovi, redaktorovi NP (nickname JAG). Rubriku Zvířetník vede Lika.